216 C. Christiansen. 
10»== Tryk, hvor den igen voxer. Af den vedføjede Anmærkning 
ses, at der nu er en stadig Absorption, ogsaa uden Udstrøm- 
ning. Medens Straalen er lang, saa længe Fugtigheden er 
ringere, bliver den kort ved 10” Damptryk; det er selvfølgelig 
ogsaa en Virkning af Vanddampene, idet den kemiske Proces 
nu har skiftet Karakter. 
Jeg har ogsåa undersøgt, om Natriumamalgam absorberer 
Brint; Resultatet var negativt. I en Brintatmosfære blev en 
Amalgamstraale med 0.21 Gr. Natrium i 1000 Gr. Kvægsølv 
kort; og Absorptionen meget ringe; efterhaanden blev den dog 
lang, og Absorptioneu blev større; jeg antager, at der under 
Forsøget er diffunderet atmosfærisk Luft ind i Apparatet. Dette 
viste sig, da jeg efter Forsøgets Slutning lod Amalgamet strømme 
ud af Beholderen B. Paa dennes øverste Del sad der da 
en svag spejlende Belægning, medens dens nederste Del var 
ganske ren. 
Derimod er det ikke helt udelukket, at der kan finde nogen 
Absorption Sted i en Atmosfære af iltfri Kvælstof. Forsøg der- 
over gave virkelig en ikke ubetydelig Absorption, naar Straalen 
var over 3 lang, og denne Absorption tiltog med Længden. 
Om dette hidrører fra Kvælstoffet eller fra, at der har været 
Spor af Ilt og Vanddamp tilstede, kan ikke afgøres; da Røret bi 
efter at være tømt, viste sig belagt paa samme Maade som ved 
Forsøg med ilt eller atm. Luft, er jeg dog mest tilbøjelig til at 
tro, at det hidrører fra, at Kvælstoffet har været urent. Absorp- 
tionen er da ophørt fra det Øjeblik af, da den tilstedeværende 
Ilt er absorberet. Derpaa tyder ogsaa, at Straalen fra først af 
var lang, senere opløste den sig vistnok i Draaber, i hvert Fald 
tydede den Larm, som hørtes i Røret B, derpaa. 
SE2r: Udstrømningshastighedens Indflydelse. 
Da de foregaaende Forsøg vise, at Ilttrykket og Amalga- 
mets Styrke kun have en ringe eller slet ingen Indflydelse paa 
28 
